**SKELBIMAS DĖL TURTO NUOMOS KONKURSO**

*VIEŠOSIOS ĮSTAIGOS KAUNO TECHNOLOGIJOS MOKYMO CENTRO PATIKĖJIMO TEISE PAGAL TURTO PATIKĖJIMO SUTARTIS VALDOMŲ DALIES NEKILNOJAMO TURTO NUOMOS KONKURSO SĄLYGOS*

Viešoji įstaiga Kauno technologijų mokymo centras skelbia viešąjį nuomos konkursą pagal valstybės turto patikėjimo sutartį valdomam nekilnojamam turtui: Sporto inžineriniai statiniai -stadionas su bėgimo takais ir aikštelėmis Kaune, Žeimenos g. 165 (unikalus pastato numeris 4400-5336-7861, bendras pastato plotas 6894,21 kv. metro) , nuomojamas plotas – 6894,21 kv. metrai.

|  |  |
| --- | --- |
| 1. Turto valdytojo pavadinimas, adresas, juridinio asmens kodas | Kauno technologijų mokymo centras , kodas 306139604, Krėvės pr. 114, Kaunas |
| 2. Informacija apie nuomojamą turtą | Nuomojama - sporto inžineriniai statiniai -stadionas su bėgimo takais ir aikštelėmis Kaune, Žeimenos g. 165 (unikalus pastato numeris 4400-5336-7861, bendras pastato plotas 6894,21 kv. metro) , nuomojamas plotas – 6894,21 kv. metrai. |
| 3. Turto naudojimo paskirtis ir ypatumai | Turto naudojimo paskirtis –sporto**;** |
| 4. Pradinis turto nuompinigių dydis | Pradinis nuompinigių dydis negali būti mažesnis negu **24 Eur,- už 1 val. į nuomos mokestį įtraukti komunaliniai ir kiti aptarnavimo mokesčiai.**  Stadionas su bėgimo takais ir aikštelėmis nuomojamas laisvu nuo ugdymo proceso metu pagal kintamą iš anksto suderintą nuomos grafiką - 12 val. per mėnesį. |
| 5. Nuompinigių mokėjimo tvarka | Nuomininkas moka nuompinigius kas mėnesį prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos (jeigu tai nedarbo diena – iki kitos po jos einančios darbo dienos) pagal nuomotojo pateiktą sąskaitą. |
| 6. Informacija apie delspinigius už nuomininko praleistą nuomos mokesčio mokėjimo terminą | Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną. |
| 7. Turto nuomos terminas | Nuomos terminas – 5 (penkių) metų laikotarpiui su galimybe pratęsti nuomos sutartį; bendra nuomos trukmė su pratęsimais negali būti ilgesnė kaip 10 metų; |
| 8. Reikalavimai nuomininkui | Nuomininkas turi būti juridinis asmuo, vykdantis neformaliojo švietimo (futbolo) veiklą.  Nuomininkas turi vykdyti futbolo treniruotes vaikams iki 16 metų amžiaus, treneriai vedantys futbolo treniruotes turi turėti Lietuvos futbolo federacijos išduotas licencijas. |
| 8. Konkurso dalyvių registravimo vieta, data, laikas ir dokumentų pateikimo tvarka | Konkurso dalyviai Kauno technologijų mokymo centro direktoriaus pavaduotojui infrastruktūrai V. Krėvės pr. 114, Kaunas 104 kab., **ne vėliau kaip iki 2025 m. sausio 21 d. 10.00 val.** turi pateikti užklijuotą voką, ant kurio turi būti užrašyta: konkurso dalyvio pavadinimas ir adresas, turto, kurio nuomos konkursas buvo skelbtas, pavadinimas, adresas ir nuoroda „Turto nuomos konkursui“. **Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas.**  Voke turi būti pateikti šie dokumentai:   1. Paraiška, kurioje nurodomas konkurso dalyvio ar jo įgalioto asmens vardas, pavardė, asmens kodas ir gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, steigimo dokumentų ar kitų steigimo faktą patvirtinančių dokumentų kopijos (šie reikalavimai taikomi juridiniams asmenims), kontaktinio asmens telefono numeris, elektroninio pašto adresas. 2. Siūlomas konkretus nuompinigių dydis, bet ne mažesnė nei nurodyta Konkurso sąlygų 4 punkte; 3. Nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo; 4. Pradinio įnašo sumokėjimo patvirtinimo dokumentai; 5. Konkurso dalyvio ar jo įgalioto asmens sąskaitos, į kurią komisija turi pervesti grąžinamą pradinį įnašą, rekvizitai; 6. Dokumentai, kuriais patvirtinama, kad konkurso dalyvio veikla atitinka viešo turto nuomos konkurso sąlygose nustatyto pobūdžio veiklą, paaiškinimas, kokiam tikslui konkurso dalyvis naudos nuomojamą turtą.   Pasiūlymai, kuriuose pateikti ne visi nurodyti dokumentai ir kurių įforminimo trūkumai negali būti ištaisomi posėdžio metu, nenagrinėjami.  Už dalyvių registravimą atsakingas asmuo – direktoriaus pavaduotojas infrastruktūrai Alis Šlekys V. Krėvės pr. 114, Kaunas 104 kab.tel.:+370 689 05229 alis.slekys @kautech.lt |
| 9. Konkurso dalyvio pradinio įnašo dydis, jo sumokėjimo terminas ir turto valdytojo banko sąskaitos, į kurią turi būti sumokėtas pradinis įnašas, rekvizitai | Pradinis įnašas – 864,00 Eur,- kuris turi būti pervestas į sąskaitą  Nr. LT39 4040 0636 1000 1880  Lietuvos Respublikos finansų ministerija  Pradinis įnašas turi būti sumokėtas prieš atvykstant registruotis konkurso dalyviu.  Pradinis įnašas grąžinamas konkurso nelaimėjusiems dalyviams per 5 darbo dienas po komisijos protokolo pasirašymo dienos.  Jeigu konkurso dalyvis, pripažintas konkurso laimėtoju, atsisako sudaryti nuomos sutartį arba nepranešęs, kad negali nurodytu laiku atvykti pasirašyti nuomos sutarties, neatvyksta pasirašyti nuomos sutarties, pradinis įnašas jam negrąžinamas. |
| 10. Turto apžiūros sąlygos | Turtą galima apžiūrėti susisiekus su Kauno technologijų mokymo centro direktoriaus pavaduotoju infrastruktūrai Aliu Šlekiu tel.: +370 698 05229 [alis.slekys@kautech.lt](mailto:alis.slekys@kautech.lt) |
| 11. Komisijos posėdžio vieta, data ir tikslus laikas | Komisijos posėdis įvyks **2025 m. sausio 21 d. 12.00 val.**  Kauno technikos profesinio mokymo centre |
| 12. Kitos konkurso sąlygos | Konkurso laimėtoju pripažįstamas konkurso dalyvis, pasiūlęs didžiausią turto nuompinigių dydį. Jeigu tokį pat (didžiausią) dydį pasiūlo keli konkurso dalyviai, konkurso dalyviu pripažįstamas dalyvis, anksčiau įregistruotas pažymoje.  Konkursas vykdomas vadovaujantis Kauno technologijų mokymo centro direktoriaus įsakymu 2024-12-20 Nr. 01-312 ir Lietuvos Respublikos profesinio mokymo įstatymo 40 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašu, patvirtintu Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto, valstybės ir savivaldybių nekilnojamojo turto nuomos“, nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ |

Turto nuomos sąlygų

Priedas Nr. 1

**Kauno technologijos mokymo centrui**

V. Krėvės pr. 114, Kaunas LT-50315

**PASIŪLYMAS**

**DĖL VALSTYBĖS TURTO NUOMOS**

Nuomojama - sporto inžineriniai statiniai - stadionas su bėgimo takais ir aikštelėmis Kaune, Žeimenos g. 165 (unikalus pastato numeris 4400-5336-7861, bendras pastato plotas 6894,21 kv. metro), nuomojamas plotas – 6894,21 kv. metrai.

2025 - - Nr.

(surašymo vieta)

|  |  |
| --- | --- |
| Konkurso dalyvio pavadinimas |  |
| Juridinio asmens kodas |  |
| Už konkursą atsakingo žmogaus pareigos , vardas , pavardė |  |
| Adresas (buveinė) |  |
| Telefono numeris |  |
| Elektroninio pašto adresas |  |

1. Su Kauno technologijų mokymo centro (Kautech) turto viešojo nuomos konkurso skelbimu apie Turto nuomos konkursą, kuris buvo paskelbtas Kautech internetiniame puslapyje <http://kautech.lt/> turto nuomos viešo konkurso sąlygomis susipažinome.

**Mes siūlome šį nuompinigių dydį ir nuomos sutarties terminą:**

|  |  |  |  |  |
| --- | --- | --- | --- | --- |
| Eil. Nr. | Pavadinimas | Mato vienetai | Kaina | Nuomos sutarties terminas |
| 1. | Siūlomas nuompinigių dydis **už vieną valandą** **/ vieną mėnesį** išnuomojamam stadionui su bėgimo takais ir aikštelėmis Kaune, Žeimenos g. 165 (Stadionas nuomojamas **12 val. per mėnesį)** | val. / mėn. |  |  |

Pažymime, kad atitinkame turto nuomos viešo konkurso sąlygose nustatytas nuomos sąlygas ir pateikiame tai patvirtinančius dokumentus:

|  |  |  |
| --- | --- | --- |
| **Eil. Nr.** | **Dokumento pavadinimas** | **Lapų skaičius** |
|  |  |  |
|  |  |  |

(Už pasiūlymo pateikimą atsakingo

asmens vardas, pavardė, parašas ir antspaudas)